უადი

უადი () — პერიოდული ნაკადების ან მშრალი ხევების სახელწოდება არაბეთისა და ჩრდილოეთ აფრიკის უდაბნოებში. 

სიგრძეში უადები აღწევენ მრავალ ასეულ კილომეტრს და მთავრდებიან გაუდინარ დადაბლებებში. მათი ფსკერი დაფარულია პროლუვიონით. 
უადების გენეზისი რთულია, შესაძლოა ისინი მდინარეთა რელიქტურ ხეობებს წარმოადგენენ, რომლებიც ოდესღაც ნოტიო პირობებში არსებობდნენ. ძლიერი წვიმების დროს უადები წყლით ივსება. 

ტერმინი უადი ფართოდ გამოიყენება ჩრდილოეთ აფრიკის, არაბეთისა და სირიის გეოგრაფიულ ლიტერატურაში.

 რესურსები ინტერნეტში  
IHP REGIONAL WADI HYDROLOGY NETWORK, International Hydrological Programme, UNESCO.
Arab Center for Studies of Arid Zones and Dry lands (ACSAD) : Water resources division.

 ლიტერატურა 

 Краткая географическая энциклопедия. Гл. ред. А. А. Григорьев.

კატეგორია:ჰიდროლოგია
კატეგორია:მდინარეები